- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Fermierii polonezi au ars cauciucuri în faţa biroului premierului, într-o nouă rundă de proteste
Mii de fermieri polonezi au protestat miercuri în faţa biroului premierului Donald Tusk, arzând cauciucuri şi aruncând petarde. Fermierii au cerut oprirea importurilor ieftine, precum şi reanalizarea unor reglementări de mediu ale UE despre care spun că le afectează traiul de zi cu zi.
Fermierii polonezi au ars cauciucuri în faţa biroului premierului, într-o nouă rundă de proteste
La Varşovia, unii dintre protestatari au purtat un sicriu pe care scria "Fermier, a trăit 20 de ani, ucis de Green Deal".
În alte părţi ale ţării, protestatarii au blocat drumurile, relatează Reuters.
Fermieri din mai multe ţări ale Uniunii Europene au cerut modificarea restricţiilor impuse de planul Green Deal al blocului comunitar pentru combaterea schimbărilor climatice şi reimpunerea taxelor vamale la importurile de produse agricole din Ucraina, taxe la care s-a renunţat după invazia Rusiei.
În ceea ce-i priveşte pe fermierii polonezi, care şi-au respectat promisiunea de a se întoarce la Varşovia după ce mii dintre ei au mărşăluit prin oraş cu o săptămână înainte, aceştia au fost susţinuţi acum de cel mai mare sindicat polonez, NSZZ Solidarnosc, precum şi de vânători şi lucrători forestieri.
Pe de altă parte, premierul polonez, Donald Tusk, a declarat că perturbările de pe piaţă nu au fost cauzate doar de produsele agricole din Ucraina, ci şi de cele din Rusia şi aliatul său Belarus.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Răspunde pe site-urile Aleph News, Mediafax, Ziarul Financiar și pe paginile noastre de social media - ȘTIU și Aleph News. Vezi răspunsul la Știu, de la ora 19.55, Aleph News.
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
CANCAN.RO
GANDUL.RO